title: Decizia Băncii Centrale Europene din 14 decembrie 2009 de modificare a Deciziei BCE/2001/16 privind repartizarea venitului monetar al băncilor centrale naționale ale statelor membre participante începând cu exercițiul financiar 2002 (BCE/2009/27)

text:
               22.12.2009

               RO

               Jurnalul Oficial al Uniunii Europene

               L 339/55

      DECIZIA BĂNCII CENTRALE EUROPENE

   din 14 decembrie 2009
   de modificare a Deciziei BCE/2001/16 privind repartizarea venitului monetar al băncilor centrale naționale ale statelor membre participante începând cu exercițiul financiar 2002
   (BCE/2009/27)
   (2009/998/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 32,
   întrucât:

               (1)

               Decizia BCE/2009/16 din 2 iulie 2009 privind punerea în aplicare a programului de achiziționare de obligațiuni garantate (1) prevede stabilirea unui program pentru achiziționarea de obligațiuni garantate în scopuri de politică monetară.

               (2)

               Orientarea BCE/2009/10 din 7 mai 2009 de modificare a Orientării BCE/2000/7 privind instrumentele și procedurile de politică monetară ale Eurosistemului (2) permite accesul la operațiunile de piață deschisă și la facilitățile permanente ale Eurosistemului instituțiilor de credit care, având în vedere natura lor instituțională specifică în temeiul legislației comunitare, sunt supuse unei verificări de un nivel comparabil cu supravegherea efectuată de către autoritățile naționale competente.

               (3)

               Experiența a demonstrat că este necesar să fie prevăzut tratamentul creanțelor exigibile care rezultă din neexecutarea obligațiilor de către contrapărțile Eurosistemului în contextul operațiunilor de credit ale Eurosistemului și al activelor conexe.

               (4)

               Decizia BCE/2001/16 din 6 decembrie 2001 privind repartizarea venitului monetar al băncilor centrale naționale ale statelor membre participante începând cu exercițiul financiar 2002 (3) trebuie modificată pentru a reflecta aceste modificări în modalitatea de calcul și de alocare a venitului monetar,

         DECIDE:
   Articolul 1
   Decizia BCE/2001/16 se modifică după cum urmează:

               1.

               La articolul 1, litera (g) se înlocuiește cu următorul text:
               „(g)   «instituție de credit» înseamnă: (a) o instituție de credit în sensul articolului 2 și al articolului 4 alineatul (1) litera (a) din Directiva 2006/48/CE a Parlamentului European și a Consiliului din 14 iunie 2006 privind inițierea și exercitarea activității instituțiilor de credit (4), astfel cum au fost transpuse în legislația națională, care este supusă supravegherii de către o autoritate competentă; sau (b) o altă instituție de credit, în sensul articolului 123 alineatul (2) din Tratatul privind funcționarea Uniunii Europene, care este supusă verificării de un nivel comparabil cu supravegherea efectuată de o autoritate competentă.

               2.

               La articolul 3, alineatul (2) se înlocuiește cu următorul text:
               „(2)   Începând cu 2003, valoarea venitului monetar al fiecărei BCN se determină prin măsurarea venitului efectiv obținut din activele identificabile înscrise în registrele acesteia. Ca excepții, se consideră că aurul nu generează venit și că titlurile de valoare deținute în scopuri de politică monetară generează venit la rata de referință.”

               3.

               Anexele I și II la Decizia BCE/2001/16 se modifică în conformitate cu anexa la prezenta decizie.

         Articolul 2
   Dispoziție finală
   Prezenta decizie intră în vigoare la 31 decembrie 2009.

      Adoptată la Frankfurt pe Main, 14 decembrie 2009.

            Președintele BCE

         Jean-Claude TRICHET

      (1)  JO L 175, 4.7.2009, p. 18.

      (2)  JO L 123, 19.5.2009, p. 99.

      (3)  JO L 337, 20.12.2001, p. 55.

      (4)  JO L 177, 30.6.2006, p. 1.”

      ANEXĂ

                  1.

                  Anexa I la Decizia BCE/2001/16 se înlocuiește cu următorul text:

                     „ANEXA I

                        STRUCTURA BAZEI DE CALCUL

                                 A.

                                 Baza de calcul include, cu excluderea oricărui alt element:

                                             1.

                                             Bancnote în circulație
                                             În sensul prezentei anexe, în cursul anului trecerii la moneda euro ca monedă fiduciară pentru fiecare nouă BCN din Eurosistem, «bancnotele în circulație»:

                                                         (a)

                                                         cuprind bancnotele emise de BCN și exprimate în unitatea sa monetară națională; și

                                                         (b)

                                                         trebuie reduse cu valoarea împrumuturilor neremunerate legate de bancnotele euro care au făcut obiectul alimentării anticipate, nedebitate încă (parte din elementul de activ 6 din BA).

                                                   Ulterior anului trecerii la moneda euro ca monedă fiduciară, pentru fiecare BCN «bancnote în circulație» înseamnă bancnote exprimate în euro, cu excluderea oricăror alte bancnote.
                                             În cazul în care data trecerii la moneda euro ca monedă fiduciară este o zi în care TARGET2 este închis, pasivul unei noi BCN a Eurosistemului care rezultă din bancnotele euro care au făcut obiectul alimentării anticipate în conformitate cu Orientarea BCE/2006/9 din 14 iulie 2006 privind anumite pregătiri în vederea substituirii monedei fiduciare cu moneda euro și privind alimentarea anticipată și alimentarea anticipată secundară cu bancnote și monede metalice euro în afara zonei euro (1) și care au intrat în circulație înainte de data trecerii la moneda euro ca monedă fiduciară face parte din baza de calcul (ca parte a conturilor corespondente în cadrul elementului de pasiv 10.4 din BA) până când pasivul devine parte a angajamentelor intra-Eurosistem rezultate din tranzacțiile aferente TARGET2.

                                             2.

                                             Angajamente exprimate în euro față de instituțiile de credit din zona euro, legate de operațiunile de politică monetară, reprezentând:

                                                         (a)

                                                         conturi curente, inclusiv obligațiile constituirii de rezerve minime obligatorii conform articolului 19.1 din Statut (elementul de pasiv 2.1 din BA);

                                                         (b)

                                                         sume aflate în depozite în cadrul facilității de depozit a Eurosistemului (elementul de pasiv 2.2 din BA);

                                                         (c)

                                                         depozite la termen (elementul de pasiv 2.3 din BA);

                                                         (d)

                                                         angajamente ce rezultă din operațiuni de ajustare sub formă de tranzacții reversibile (elementul de pasiv 2.4 din BA);

                                                         (e)

                                                         depozitele legate de apeluri în marjă (elementul de pasiv 2.5 din BA).

                                             3.

                                             Pasive sub formă de depozite la contrapărți ale Eurosistemului care nu și-au executat obligațiile, reclasificate de la elementul de pasiv 2.1 din BA.

                                             4.

                                             Angajamente intra-Eurosistem ale BCN provenite din emisiunea de bilete la ordin către BCE, ca răspuns la emisiunea BCE de certificate de creanță conform capitolului 3.3 din anexa I la Orientarea BCE/2000/7 (elementul de pasiv 10.2 din BA).

                                             5.

                                             Angajamente nete intra-Eurosistem aferente bancnotelor euro în circulație, inclusiv cele rezultate din aplicarea articolului 4 din prezenta decizie (parte din elementul de pasiv 10.3 din BA).

                                             6.

                                             Angajamente nete intra-Eurosistem rezultate din tranzacții TARGET2 remunerate la o rată de referință (parte din elementul de pasiv 10.4 din BA).

                                 B.

                                 Valoarea bazei de calcul pentru fiecare BCN se determină în conformitate cu principiile și normele contabile armonizate prevăzute de Orientarea BCE/2006/16 din 10 noiembrie 2006 privind cadrul juridic al procedurilor contabile și al raportării financiare din Sistemul European al Băncilor Centrale (2).

                  2.

                  Anexa II la Decizia BCE/2001/16 se înlocuiește cu următorul text:

                     „ANEXA II

                        ACTIVE IDENTIFICABILE

                                 A.

                                 Activele identificabile includ, cu excluderea oricărui alt element:

                                             1.

                                             Acordarea de împrumuturi în euro instituțiilor de credit din zona euro în legătură cu operațiunile de politică monetară (elementul de activ 5 din BA).

                                             2.

                                             Titluri de valoare deținute în scopuri de politică monetară (elementul de activ 7.1 din BA).

                                             3.

                                             Creanțe intra-Eurosistem echivalente transferului de active din rezervele valutare, altele decât aurul, către BCE în temeiul articolului 30 din Statut (parte din elementul de activ 9.2 din BA).

                                             4.

                                             Creanțe intra-Eurosistem nete aferente bancnotelor euro în circulație, inclusiv cele rezultate din aplicarea articolului 4 din prezenta decizie (parte din elementul de activ 9.4 din BA).

                                             5.

                                             Creanțe intra-Eurosistem nete rezultate din tranzacții TARGET2 remunerate la rata de referință (parte din elementul de activ 9.5 din BA).

                                             6.

                                             Aur, inclusiv creanțe legate de aurul transferat către BCE, într-o cantitate care să permită fiecărei BCN să identifice o proporție din aurul său care corespunde aplicării cotei sale în grila de repartiție pentru capitalul subscris la cantitatea totală de aur identificat de toate BCN (elementul de activ 1 și parte din elementul de activ 9.2 din BA).
                                             În sensul prezentei decizii, și cel puțin până la calcularea venitului monetar corespunzător exercițiului financiar 2007, aurul este evaluat pe baza prețului aurului, în euro, pe uncie de aur fin, la 31 decembrie 2002.

                                             7.

                                             Creanțe rezultate din bancnotele euro care au făcut obiectul alimentării anticipate în conformitate cu Orientarea BCE/2006/9 și care ulterior au intrat în circulație înainte de data trecerii la moneda euro ca monedă fiduciară (parte din elementul de activ 4.1 din BA până la data trecerii la moneda euro ca monedă fiduciară și, după aceea, parte din conturile corespondente în cadrul elementului de activ 9.5 din BA), dar numai până când creanțele respective devin parte a creanțelor intra-Eurosistem rezultate din tranzacțiile aferente TARGET2.

                                             8.

                                             Creanțe exigibile care rezultă din neexecutarea obligațiilor de către contrapărțile Eurosistemului în contextul operațiunilor de credit ale Eurosistemului și/sau al activelor financiare ori creanțelor (în raport cu terții) apropriate și/sau dobândite în contextul valorificării garanțiilor furnizate de contrapărțile Eurosistemului care nu și-au executat obligațiile în contextul operațiunilor de credit reclasificate de la elementul de activ 5 din BA (parte din elementul de activ 11.6 din BA).

                                 B.

                                 Valoarea activelor identificabile ale fiecărei BCN se calculează în conformitate cu principiile și normele contabile armonizate prevăzute de Orientarea BCE/2006/16.”

         (1)  JO L 207, 28.7.2006, p. 39.

         (2)  JO L 348, 11.12.2006, p. 1.”


title: Decizia Consiliului din 23 ianuarie 2017 de numire a membrilor și a membrilor supleanți în cadrul Consiliului de conducere al Fundației Europene pentru Îmbunătățirea Condițiilor de Viață și de Muncă pentru Bulgaria, Italia, Lituania, Luxemburg, Malta, Austria și Slovacia

text:
               27.1.2017

               RO

               Jurnalul Oficial al Uniunii Europene

               C 27/8

         DECIZIA CONSILIULUI
   din 23 ianuarie 2017
   de numire a membrilor și a membrilor supleanți în cadrul Consiliului de conducere al Fundației Europene pentru Îmbunătățirea Condițiilor de Viață și de Muncă pentru Bulgaria, Italia, Lituania, Luxemburg, Malta, Austria și Slovacia
   (2017/C 27/06)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (1), în special articolul 6,
   având în vedere listele de candidaturi transmise Consiliului de guvernele statelor membre și de organizațiile lucrătorilor și organizațiile angajatorilor,
   întrucât:

               (1)

               Prin decizia sa din 28 noiembrie 2016 (2), Consiliul a numit membrii și membrii supleanți ai Consiliului de conducere al Fundației Europene pentru Îmbunătățirea Condițiilor de Viață și de Muncă pentru perioada 1 decembrie 2016-30 noiembrie 2019.

               (2)

               Guvernele Italiei, Luxemburgului și Maltei au prezentat candidaturi suplimentare pentru o serie de posturi care urmează a fi ocupate.

               (3)

               Organizația lucrătorilor CES și organizația angajatorilor BUSINESSEUROPE au prezentat candidaturi suplimentare pentru o serie de posturi care urmează a fi ocupate,

         ADOPTĂ PREZENTA DECIZIE:
   Articolul 1
   Următoarele persoane sunt numite în calitate de membri și membri supleanți în cadrul Consiliului de conducere al Fundației Europene pentru Îmbunătățirea Condițiilor de Viață și de Muncă pentru Bulgaria, Italia, Lituania, Luxemburg, Malta, Austria și Slovacia pentru perioada care se încheie la 30 noiembrie 2019:
   I.   REPREZENTANȚI AI GUVERNELOR

               Țara

               Membri

               Membri supleanți

               Italia

               Dna Carmen FERRAIOLO

               Luxemburg

               Dna Nadine WELTER

               Dl Gary TUNSCH

               Malta

               Dna Karen THEUMA

               Dl Mark GRECH

   II.   REPREZENTANȚII ORGANIZAȚIILOR LUCRĂTORILOR

               Țara

               Membri

               Membri supleanți

               Malta

               Dl Josef BUGEJA

               Dl Colin GALEA

   III.   REPREZENTANȚI AI ORGANIZAȚIILOR ANGAJATORILOR

               Țara

               Membri

               Membri supleanți

               Bulgaria

               Dl Teodor DECHEV

               Lituania

               Dl Danukas ARLAUSKAS

               Dna Rūta DIDIKĖ

               Luxemburg

               Dna Patricia HEMMEN

               Dna Magalie LYSIAK

               Malta

               Dl Joe FARRUGIA

               Dna Joan HABER

               Austria

               Dna Katharina LINDNER

               Slovacia

               Dl Radovan MAXIN

               Dl Martin HOŠTÁK

         Articolul 2
   Consiliul numește membrii și membrii supleanți încă nenominalizați la o dată ulterioară.
   Articolul 3
   Prezenta decizie întră în vigoare la data adoptării sale.

      Adoptată la Bruxelles, 23 ianuarie 2017.

            Pentru Consiliu

            Președintele

         R. GALDES

      (1)  JO L 139, 30.5.1975, p. 1.

      (2)  Decizia Consiliului din 28 noiembrie 2016 de numire a membrilor și a membrilor supleanți în cadrul Consiliului de conducere al Fundației Europene pentru Îmbunătățirea Condițiilor de Viață și de Muncă (JO C 447, 1.12.2016, p. 2).


title: Decizia 2006/560/JAI a Consiliului din 24 iulie 2006 de modificare a Deciziei 2003/170/JAI privind folosirea comună a ofițerilor de legătură detașați de autoritățile de aplicare a legii din statele membre

text:
Anunţ juridic important

|

32006D0560

Official Journal L 219 , 10/08/2006 P. 0031 - 0032 Official Journal L 076 , 16/03/2007 P. 0230 - 0231

		20060724Decizia 2006/560/JAI a Consiliuluidin 24 iulie 2006de modificare a Deciziei 2003/170/JAI privind folosirea comună a ofițerilor de legătură detașați de autoritățile de aplicare a legii din statele membreCONSILIUL UNIUNII EUROPENE,având în vedere Tratatul privind Uniunea Europeană, în special articolul 30 alineatul (1) literele (a), (b) și (c), articolul 30 alineatul (2) litera (c) și articolul 34 alineatul (2) litera (c),având în vedere inițiativa Regatului Unit al Marii Britanii și Irlandei de Nord [1],având în vedere avizul Parlamentului European [2],întrucât:(1) Ca urmare a evaluării punerii în aplicare a Deciziei 2003/170/JAI a Consiliului din 27 februarie 2003 privind folosirea comună a ofițerilor de legătură detașați de autoritățile de aplicare a legii din statele membre [3], anumite dispoziții ale deciziei respective ar trebui să fie modificate pentru a ține cont de practica în vigoare în ceea ce privește folosirea de către statele membre a ofițerilor de legătură Europol detașați în scopul transmiterii de informații, în conformitate cu Convenția Europol [4].(2) Prezenta decizie oferă o bună ocazie de modificare a dispoziției privind reuniunile ofițerilor de legătură, pentru a asigura conformitatea acesteia cu practica în vigoare, potrivit căreia un stat membru, desemnat deseori "stat lider", este responsabil de coordonarea cooperării UE într-o anumită țară sau regiune, în special de inițiativa de a convoca reuniuni ale ofițerilor de legătură,DECIDE:Articolul 1Decizia 2003/170/JAI se modifică după cum urmează:1. La articolul 1 alineatul (1), se adaugă următorul paragraf:"În sensul prezentei decizii, prin "ofițer de legătură Europol" se înțelege un agent al Europol-ului detașat într-una sau mai multe țări terțe sau pe lângă organizații internaționale, pentru a consolida cooperarea între autoritățile acestei sau acestor țări sau organizații și Europol, în vederea sprijinirii statelor membre, în special ofițerii de legătură detașați în străinătate de autoritățile de aplicare a legii din statele membre, în combaterea formelor grave de criminalitate internațională, în special prin intermediul schimbului de informații".2. La articolul 1 alineatul (2), se adaugă următorul paragraf:"Prezenta decizie nu aduce atingere funcțiilor exercitate de Europol și de ofițerii de legătură Europol în cadrul Convenției Europol, regulamentelor adoptate în vederea punerii în aplicare a acesteia și acordurilor de cooperare încheiate între Europol și țara terță sau organizația internațională respectivă."3. La articolul 3, alineatul (2) se înlocuiește cu următorul text:"(2) Secretariatul General întocmește anual un rezumat al detașărilor ofițerilor de legătură de către statele membre, în special a competențelor acestor ofițeri și al eventualelor acorduri de cooperare încheiate între statele membre pe tema detașării ofițerilor de legătură; această situație este adresată statelor membre, Comisiei și Europol-ului. Acest rezumat enumeră statele membre care, cu acordul celorlalte state membre, prin coordonare în cadrul structurilor Consiliului, au fost însărcinate să coordoneze cooperarea UE într-o anumită țară sau regiune, astfel cum se indică la articolul 4 alineatul (1). Acesta cuprinde, de asemenea, informații privind ofițerii de legătură Europol detașați în țări terțe sau pe lângă organizații internaționale."4. La articolul 4 alineatul (1), se adaugă următoarea teză:"Aceste reuniuni pot fi ținute, de asemenea, după consultarea statului membru care asigură președinția, la inițiativa oricărui alt stat membru și, în special, a statelor membre care au fost însărcinate să coordoneze cooperarea UE într-o anumită țară sau regiune."5. La articolul 8 alineatul (2), se adaugă următoarea teză:"Statele membre trebuie, de asemenea, să se asigure că informațiile furnizate în aplicarea articolului 2 alineatul (2) fac obiectul schimburilor de informații cu Europol în conformitate cu Convenția Europol."6. La articolul 8, se adaugă următoarele alineate:"(3) În conformitate cu legislația internă și Convenția Europol, statele membre pot solicita Europol-ului să folosească ofițerii de legătură Europol detașați în țări terțe sau pe lângă organizații internaționale, în vederea schimbului de informații utile, în conformitate cu acordurile de cooperare încheiate între Europol și țara terță sau organizația respectivă. Cererile se adresează Europol-ului prin intermediul unităților naționale ale statelor membre, cu respectarea Convenției Europol.(4) Europol se asigură că ofițerii săi de legătură detașați în țări terțe sau pe lângă organizații internaționale îi comunică informații privind amenințările grave cu infracțiuni îndreptate împotriva statelor membre și pentru care Europol este competent, în temeiul Convenției Europol. Aceste informații sunt transmise autorităților competente din statele membre respective prin intermediul unităților naționale, cu respectarea Convenției Europol."Articolul 2Prezenta decizie se aplică Gibraltarului.Articolul 3Prezenta decizie intră în vigoare în a cincisprezecea zi de la data publicării în Jurnalul Oficial al Uniunii Europene.Adoptată la Bruxelles, 24 iulie 2006.Pentru ConsiliuPreședinteleK. Rajamäki[1] JO C 188, 2.8.2005, p. 19.[2] Aviz emis la 17 martie 2006 (nepublicat în Jurnalul Oficial până la această dată).[3] JO L 67, 12.3.2003, p. 27.[4] JO C 316, 27.11.1995, p. 2.--------------------------------------------------


title: Decizia consiliului din 25 mai 2009 de numire a membrilor și a unui supleant din Malta în cadrul Comitetului consultativ pentru securitatea socială a lucrătorilor migranți

text:
               3.6.2009

               RO

               Jurnalul Oficial al Uniunii Europene

               C 123/8

      DECIZIA CONSILIULUI

   din 25 mai 2009
   de numire a membrilor și a unui supleant din Malta în cadrul Comitetului consultativ pentru securitatea socială a lucrătorilor migranți
   2009/C 123/03
   CONSILIUL UNIUNII EUROPENE,
   având în vedere Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în cazul lucrătorilor salariați, al lucrătorilor care desfășoară activități independente și al membrilor familiilor acestora care se deplasează în cadrul Comunității (1), în special articolul 82,
   având în vedere listele candidaților prezentate Consiliului de către guvernele statelor membre,
   întrucât:

               (1)

               prin decizia sa din 30 martie 2009 (2), Consiliul a numit membrii și supleanții Comitetului consultativ pentru securitatea socială a lucrătorilor migranți pentru perioada 30 martie 2009 - 29 martie 2010, cu excepția anumitor membri, inclusiv a membrilor și supleanților maltezi;

               (2)

               guvernul maltez a prezentat candidaturi pentru o serie de posturi vacante,

         DECIDE:
   Articol unic
   Se numesc în calitate de membri și, respectiv, de supleant în cadrul Comitetului consultativ pentru securitatea socială a lucrătorilor migranți, pentru perioada care se încheie la 29 martie 2011:

      REPREZENTANȚII GUVERNELOR

               Țara

               Membri

               Supleanți

               Malta

               Dl Malcolm SCICLUNA
               Dl Mark MUSU’

               Dl Frank MICALLEF

      REPREZENTANȚII PATRONATULUI

               Țara

               Membri

               Supleanți

               Malta

               Dl Tonio FARRUGIA
               Dl Victor PISANI

      Adoptată la Bruxelles, 25 mai 2009.

            Pentru Consiliu

            Președintele

         J. ŠEBESTA

      (1)  JO L 149, 5.7.1971, p. 2.

      (2)  JO C 83, 7.4.2009, p. 19.


title: Decizia Comisiei din 19 august 2013 de recunoaștere a organizației „Consorzio Servizi Legno-Sughero” , C.F. 97331520151, P.IVA 04882880962, Italia, ca organizație de monitorizare în temeiul Regulamentului (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn

text:
               8.4.2014

               RO

               Jurnalul Oficial al Uniunii Europene

               C 103/5

         DECIZIA COMISIEI
   din 19 august 2013
   de recunoaștere a organizației „Consorzio Servizi Legno-Sughero”, C.F. 97331520151, P.IVA 04882880962, Italia, ca organizație de monitorizare în temeiul Regulamentului (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn
   (2014/C 103/04)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn (1), în special articolul 8 alineatul (3),
   întrucât:

               (1)

               Comisia Europeană a primit la 5 decembrie 2012 o cerere de recunoaștere depusă de organizația „Consorzio Servizi Legno-Sughero”, C.F. 97331520151, P.IVA 04882880962, Italia, în care aceasta își declară intenția de a funcționa ca organizație de monitorizare în Italia.

               (2)

               Comisia Europeană a confirmat primirea cererii la 5 decembrie 2012.

               (3)

               În conformitate cu articolul 2 alineatul (5) din Regulamentul delegat (UE) nr. 363/2012 al Comisiei din 23 februarie 2012 privind normele de procedură pentru recunoașterea și retragerea recunoașterii organizațiilor de monitorizare, prevăzute de Regulamentul (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn (2), Comisia Europeană a trimis cererea la 25 ianuarie 2013, pentru consultarea statului membru în cauză; nu a fost primite observații.

               (4)

               La 14 martie 2013 a avut loc, la Bruxelles, o reuniune a grupului de coordonare din cadrul Comisiei instituit special pentru a evalua cererile privind organizațiile de monitorizare, iar solicitantul și-a prezentat cererea în persoană.

               (5)

               În conformitate cu articolul 3 din Regulamentul (UE) nr. 363/2012, solicitantului i s-au cerut informații suplimentare într-un mesaj electronic din data de 5 aprilie 2013.

               (6)

               Solicitantul a furnizat informațiile suplimentare necesare la 3 mai 2013 și a modificat cererea în mod corespunzător.

               (7)

               Pe baza tuturor documentelor prezentate de solicitant, la 20 iunie 2013 grupul de coordonare a concluzionat că cererea îndeplinește cerințele prevăzute la articolul 8 alineatul (2) din Regulamentul (UE) nr. 995/2010, iar solicitantul poate fi recunoscut de Comisie ca organizație de monitorizare.

               (8)

               Comisia Europeană a evaluat pe baza tuturor documentelor justificative prezentate dacă solicitantul îndeplinește cerințele prevăzute la articolul 8 alineatul (2) din Regulamentul (UE) nr. 995/2010 și consideră că organizația „Consorzio Servizi Legno-Sughero”, C.F. 97331520151, P.IVA 04882880962, Italia îndeplinește cerințele de la articolul 8 alineatul (2) din Regulamentul (UE) nr. 995/2010,

         DECIDE:
   Articolul 1
   Organizația „Consorzio Servizi Legno-Sughero”, C.F. 97331520151, P.IVA 04882880962, Italia este recunoscută ca organizație de monitorizare în conformitate cu articolul 8 alineatul (3) din Regulamentul (UE) nr. 995/2010.
   Articolul 2
   Directorului general al Direcției Generale Mediu îi revine sarcina de a se asigura că solicitantul și autoritățile competente din toate statele membre sunt informate cu privire la prezenta decizie și că textul prezentei decizii se publică fără întârziere pe site-ul Comisiei.

      Adoptată la Bruxelles, 19 august 2013.

            Pentru Comisie

         Janez POTOČNIK

            Membru al Comisiei

      (1)  JO L 295, 12.11.2010, p. 23.

      (2)  JO L 115, 27.4.2012, p. 12.


title: 2011/715/: Decizia Consiliului din 27 octombrie 2011 privind lansarea schimbului automat de date în ceea ce privește datele ADN în Letonia

text:
               1.11.2011

               RO

               Jurnalul Oficial al Uniunii Europene

               L 285/24

         DECIZIA CONSILIULUI
   din 27 octombrie 2011
   privind lansarea schimbului automat de date în ceea ce privește datele ADN în Letonia
   (2011/715/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 2 alineatul (3) și articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor sau ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice atât timp cât aceste acte nu vor fi fost abrogate, anulate sau modificate în temeiul tratatelor.

               (2)

               În consecință, se aplică articolul 25 din Decizia 2008/615/JAI și Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               Letonia a informat Secretariatul General al Consiliului cu privire la fișierele naționale de date ADN cărora li se aplică articolele 2-6 din Decizia 2008/615/JAI, precum și cu privire la condițiile de căutare automată prevăzute la articolul 3 alineatul (1) din respectiva decizie, în conformitate cu articolul 36 alineatul (2) din respectiva decizie.

               (5)

               În conformitate cu dispozițiile de la capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se aplică fiecăruia dintre schimburile automate de date și trebuie să fie completat de un stat membru de îndată ce acesta consideră că îndeplinește condițiile pentru schimbul de date din categoria de date corespunzătoare.

               (6)

               Letonia a completat chestionarul privind protecția datelor și chestionarul referitor la schimbul de date ADN.

               (7)

               Letonia a derulat cu succes un test-pilot împreună cu Germania.

               (8)

               O vizită de evaluare a fost efectuată în Letonia, iar echipa de evaluare din Germania a elaborat un raport privind vizita de evaluare și l-a înaintat grupului de lucru competent al Consiliului.

               (9)

               S-a înaintat Consiliului un raport de evaluare global, care sintetizează rezultatele chestionarului, vizita de evaluare și testul-pilot referitor la schimbul de date ADN,

         ADOPTĂ PREZENTA DECIZIE:
   Articolul 1
   În scopul căutării automate și al comparării datelor ADN, Letonia a pus în aplicare pe deplin dispozițiile generale privind protecția datelor incluse în capitolul 6 din Decizia 2008/615/JAI și poate primi și furniza date cu caracter personal în temeiul articolelor 3 și 4 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Luxemburg, 27 octombrie 2011.

            Pentru Consiliu

            Președintele

         J. MILLER

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: 2013/118/UE: Decizia Consiliului din 5 martie 2013 de numire a unui supleant finlandez în cadrul Comitetului Regiunilor

text:
               7.3.2013

               RO

               Jurnalul Oficial al Uniunii Europene

               L 64/7

         DECIZIA CONSILIULUI
   din 5 martie 2013
   de numire a unui supleant finlandez în cadrul Comitetului Regiunilor
   (2013/118/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului finlandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului doamnei Katja SORRI,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               doamna Katri KULMUNI, Tornion kaupunginvaltuuston jäsen.

         Articolul 2
   Prezenta decizie intră în vigoare la data adoptării.

      Adoptată la Bruxelles, 5 martie 2013.

            Pentru Consiliu

            Președintele

         M. NOONAN

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Consiliului din 15 iulie 2013 de adoptare a poziției Consiliului privind proiectul de buget rectificativ nr. 5 al Uniunii Europene pentru exercițiul financiar 2013

text:
               18.7.2013

               RO

               Jurnalul Oficial al Uniunii Europene

               C 204/14

         DECIZIA CONSILIULUI
   din 15 iulie 2013
   de adoptare a poziției Consiliului privind proiectul de buget rectificativ nr. 5 al Uniunii Europene pentru exercițiul financiar 2013
   2013/C 204/08
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               —

               bugetul Uniunii pentru exercițiul financiar 2013 a fost adoptat definitiv la 12 decembrie 2012 (2);

               —

               la 2 mai 2013, Comisia a înaintat o propunere care conținea proiectul de buget rectificativ nr. 5 la bugetul general pentru exercițiul financiar 2013,

         DECIDE:
   Articol unic
   Poziția Consiliului privind proiectul de buget rectificativ nr. 5 al Uniunii Europene pentru exercițiul financiar 2013 a fost adoptată la 15 iulie 2013.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

      Adoptată la Bruxelles, 15 iulie 2013.

            Pentru Consiliu

            Președintele

         V. JUKNA

      (1)  JO L 298, 26.10.2012, p. 1.

      (2)  JO L 66, 8.3.2013, p. 1, cu rectificare în JO L 134, 18.5.2013, p. 21.


title: Decizia (UE, Euratom) 2016/1706 a Consiliului, adoptată de comun acord cu președintele Comisiei, din 19 septembrie 2016 de numire a unui membru al Comisiei Europene

text:
               23.9.2016

               RO

               Jurnalul Oficial al Uniunii Europene

               L 257/12

         DECIZIA (UE, Euratom) 2016/1706 A CONSILIULUI,
   adoptată de comun acord cu președintele Comisiei,
   din 19 septembrie 2016
   de numire a unui membru al Comisiei Europene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 246 al doilea paragraf,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere avizul Parlamentului European (1),
   întrucât:

               (1)

               La 23 octombrie 2014, Consiliul European a adoptat Decizia 2014/749/UE (2) de numire a Comisiei Europene pentru perioada care se încheie la 31 octombrie 2019.

               (2)

               Printr-o scrisoare din data de 25 iunie 2016, domnul Jean-Claude JUNCKER, președintele Comisiei, a informat Consiliul că domnul Jonathan HILL a demisionat din funcția de membru al Comisiei, cu efect de la 15 iulie 2016, ora 24.

               (3)

               În conformitate cu articolul 246 al doilea paragraf din Tratatul privind funcționarea Uniunii Europene, locul rămas vacant în urma demisiei urmează să fie ocupat pe perioada rămasă până la încheierea mandatului de un nou membru având aceeași cetățenie.

               (4)

               Prin urmare, ar trebui numit un nou membru în cadrul Comisiei,

         ADOPTĂ PREZENTA DECIZIE:
   Articolul 1
   De comun acord cu domnul Jean-Claude JUNCKER, președintele Comisiei, Consiliul îl numește pe domnul Julian KING în calitatea de membru al Comisiei pe perioada rămasă până la încheierea mandatului și anume până la 31 octombrie 2019.
   Articolul 2
   Prezenta decizie intră în vigoare la data adoptării.

      Adoptată la Bruxelles, 19 septembrie 2016.

            Pentru Consiliu

            Președintele

         M. LAJČÁK

      (1)  Avizul din 15 septembrie 2016 (nepublicat încă în Jurnalul Oficial).

      (2)  JO L 311, 31.10.2014, p. 36.


title: Decizia 2014/438/PESC a Consiliului din 8 iulie 2014 de modificare și de prelungire a mandatului Reprezentantului Special al Uniunii Europene pentru Caucazul de Sud și criza din Georgia

text:
               9.7.2014

               RO

               Jurnalul Oficial al Uniunii Europene

               L 200/11

         DECIZIA 2014/438/PESC A CONSILIULUI
   din 8 iulie 2014
   de modificare și de prelungire a mandatului Reprezentantului Special al Uniunii Europene pentru Caucazul de Sud și criza din Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 august 2011, Consiliul a adoptat Decizia 2011/518/PESC (1) de numire a domnului Philippe LEFORT în calitate de Reprezentant Special al Uniunii Europene (RSUE) pentru Caucazul de Sud și criza din Georgia.

               (2)

               La 2 iulie 2013, Consiliul a adoptat Decizia 2013/353/PESC (2) de prelungire a mandatului RSUE până la 30 iunie 2014.

               (3)

               La 20 ianuarie 2014, Consiliul a adoptat Decizia 2014/22/PESC (3) care prevede pentru RSUE o valoare de referință financiară de 1 040 000 EUR pentru perioada cuprinsă între 1 ianuarie 2014 și 30 iunie 2014.

               (4)

               Ca urmare a demisiei domnului Philippe LEFORT la 31 ianuarie 2014, domnul Herbert SALBER ar trebui să fie numit în calitate de nou RSUE pentru Caucazul de Sud și criza din Georgia pentru perioada care se încheie la 28 februarie 2015.

               (5)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2013/353/PESC se modifică după cum urmează:

               1.

               La articolul 1 se adaugă următorul alineat:
               „Se numește domnul Herbert SALBER în calitate de RSUE pentru Caucazul de Sud și criza din Georgia pentru perioada care se încheie la 28 februarie 2015. Consiliul poate decide ca mandatul RSUE să se încheie mai devreme, pe baza unei evaluări din partea Comitetului politic și de securitate (COPS) și a unei propuneri din partea ÎR.”

               2.

               La articolul 5, alineatul (1) se înlocuiește cu următorul text:
               „(1)   Valoarea de referință financiară destinată să acopere cheltuielile aferente mandatului RSUE în perioada 1 iulie 2013-31 decembrie 2013 este de 1 050 000 EUR.
               Valoarea de referință financiară destinată să acopere cheltuielile aferente mandatului RSUE în perioada 1 ianuarie 2014-30 iunie 2014 este de 1 050 000 EUR.
               Valoarea de referință financiară destinată să acopere cheltuielile aferente mandatului RSUE în perioada 1 iulie 2014-28 februarie 2015 este de 1 380 000 EUR.”

               3.

               La articolul 14, alineatul (1) se înlocuiește cu următorul text:
               „(1)   Punerea în aplicare a prezentei decizii și coerența acesteia cu alte contribuții ale Uniunii în regiune se reexaminează în mod periodic. RSUE prezintă Consiliului, ÎR și Comisiei, până la sfârșitul lunii noiembrie 2014, un raport cuprinzător privind executarea mandatului.”

         Articolul 2
   Intrarea în vigoare
   Prezenta decizie intră în vigoare la data adoptării.
   Prezenta decizie se aplică de la 1 iulie 2014.

      Adoptată la Bruxelles, 8 iulie 2014.

            Pentru Consiliu

            Președintele

         P. C. PADOAN

      (1)  Decizia 2011/518/PESC a Consiliului din 25 august 2011 de numire a Reprezentantului Special al Uniunii Europene pentru Caucazul de Sud și criza din Georgia (JO L 221, 27.8.2011, p. 5).

      (2)  Decizia 2013/353/PESC a Consiliului din 2 iulie 2013 de modificare și de prelungire a mandatului Reprezentantului Special al Uniunii Europene pentru Caucazul de Sud și criza din Georgia (JO L 185, 4.7.2013, p. 9).

      (3)  Decizia 2014/22/PESC a Consiliului din 20 ianuarie 2014 de modificare a Deciziei 2013/353/PESC de modificare și de prelungire a mandatului Reprezentantului Special al Uniunii Europene pentru Caucazul de Sud și criza din Georgia (JO L 16, 21.1.2014, p. 30).


title: Decizia (UE) 2017/206 a Comisiei din 6 februarie 2017 de încheiere a procedurii de reexaminare în perspectiva expirării măsurilor antidumping aplicabile importurilor de anumite tipuri de polietilentereftalat originar din Republica Populară Chineză

text:
               7.2.2017

               RO

               Jurnalul Oficial al Uniunii Europene

               L 32/53

         DECIZIA (UE) 2017/206 A COMISIEI
   din 6 februarie 2017
   de încheiere a procedurii de reexaminare în perspectiva expirării măsurilor antidumping aplicabile importurilor de anumite tipuri de polietilentereftalat originar din Republica Populară Chineză
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”), în special articolul 9,
   întrucât:
   A.   PROCEDURA

               (1)

               La 29 iunie 2015, Comisia Europeană a primit o cerere de reexaminare în temeiul articolului 11 alineatul (2) din regulamentul de bază a măsurilor antidumping aplicabile importurilor de anumite tipuri de polietilentereftalat („PET”) originare din Republica Populară Chineză (denumită în continuare „RPC”).

               (2)

               Cererea a fost depusă de Comitetul producătorilor de polietilentereftalat (PET) din Europa („C.P.M.E”) (denumit în continuare „solicitantul”) în numele producătorilor care reprezintă peste 25 % din producția totală de PET a Uniunii.

               (3)

               Măsurile aflate în prezent în vigoare constau într-o taxă antidumping definitivă instituită prin Regulamentul de punere în aplicare (UE) nr. 1030/2010 al Consiliului (2). Cererea s-a bazat pe faptul că expirarea acestor măsuri ar avea ca efect probabil reapariția dumpingului și a prejudiciului pentru industria din Uniune.

               (4)

               La 13 noiembrie 2015, Comisia a anunțat printr-un aviz publicat în Jurnalul Oficial al Uniunii Europene
                   (3) deschiderea unei reexaminări în perspectiva expirării măsurilor antidumping aplicabile importurilor de polietilentereftalat (PET) originare din RPC.

               (5)

               Comisia a anunțat oficial producătorii-exportatori din RPC, importatorii, utilizatorii și asociațiile cunoscute a fi vizate, autoritățile din RPC, precum și toți producătorii cunoscuți din Uniune cu privire la deschiderea procedurii de reexaminare. Părțile interesate au avut posibilitatea de a-și prezenta în scris punctele de vedere și de a solicita o audiere în termenul stabilit în avizul de deschidere.

               (6)

               Au fost audiate toate părțile interesate care au solicitat acest lucru și care au demonstrat că există motive speciale care să justifice audierea.

         B.   RETRAGEREA CERERII DE REEXAMINARE ÎN PERSPECTIVA EXPIRĂRII MĂSURILOR ANTIDUMPING ȘI ÎNCHEIEREA PROCEDURII

               (7)

               Printr-o scrisoare din 17 noiembrie 2016 adresată Comisiei, solicitantul și-a retras în mod oficial cererea de reexaminare în perspectiva expirării măsurilor.

               (8)

               În conformitate cu articolul 9 alineatul (1) din regulamentul de bază, procedura poate fi încheiată în cazul în care cererea este retrasă, cu excepția cazului în care încheierea ei nu este în interesul Uniunii.

               (9)

               Ancheta nu a relevat niciun motiv care să indice că o asemenea încheiere ar fi împotriva intereselor Uniunii. Prin urmare, Comisia a considerat că prezenta procedură de reexaminare ar trebui încheiată. Părțile interesate au fost informate în consecință și li s-a oferit posibilitatea de a transmite observații. Cu toate acestea, Comisia nu a primit nicio observație care să susțină concluzia că o astfel de încheiere a procedurii nu ar fi în interesul Uniunii.

               (10)

               Prin urmare, Comisia concluzionează că reexaminarea efectuată în perspectiva expirării măsurilor antidumping aplicabile importurilor de PET originare din RPC ar trebui încheiată.

               (11)

               Abrogarea măsurilor prevăzute în prezenta decizie este în conformitate cu avizul comitetului înființat în baza articolului 15 alineatul (1) din Regulamentul (UE) 2016/1036,

         ADOPTĂ PREZENTA DECIZIE:
   Articolul 1
   Reexaminarea efectuată în perspectiva expirării măsurilor antidumping aplicabile importurilor de anumite tipuri de polietilentereftalat originare din Republica Populară Chineză, încadrate în prezent la codul NC 3907610000, se încheie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 6 februarie 2017.

            Pentru Comisie

            Președintele

         Jean-Claude JUNCKER

      (1)  JO L 176, 30.6.2016, p. 21.

      (2)  Regulamentul de punere în aplicare (UE) nr. 1030/2010 al Consiliului din 17 noiembrie 2010 de instituire a unei taxe antidumping definitive la importurile de anumite tipuri de polietilen tereftalat originare din Republica Populară Chineză, în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (CE) nr. 1225/2009 (JO L 300, 17.11.2010, p. 1).

      (3)  JO C 376, 13.11.2015, p. 13.